NÁVRH
UZNESENIE VLÁDY SLOVENSKEJ REPUBLIKY
č. 
z 

k Správe o realizácii koncepcie vzdelávania vo verejnej správe a ďalšie  zameranie činnosti Ministerstva vnútra SR pri koordinácii vzdelávania zamestnancov územnej samosprávy plniacich úlohy štátnej správy

Číslo materiálu:		
Predkladateľ:	minister vnútra	
Vláda
A.	berie na vedomie
A.1. 	Správu o realizácii koncepcie vzdelávania vo verejnej správe a ďalšie zameranie činnosti Ministerstva vnútra SR pri koordinácii vzdelávania zamestnancov územnej samosprávy plniacich úlohy štátnej správy;
B.	zrušuje 
B.1.	úlohu B.1. uznesenia vlády SR č. 407/1998 – naďalej venovať pozornosť realizácii koncepcie vzdelávania vo verejnej správe a postupne uplatňovať jej všetky druhy štúdia. 
B.2.	úlohu B.6. uznesenia vlády SR č. 548/1999 – vykonávať vzdelávanie zamestnancov ako súčasť metodickej činnosti odvetvových ministerstiev a ostatných ústredných orgánov štátnej správy; neorganizovať vzdelávanie a školenie zamestnancov krajských úradov a okresných úradov prostredníctvom komerčných organizácií.  
B.3.	úlohu B.1. uznesenia vlády SR č. 663/2000 – zabezpečovať vzdelávanie vo verejnej správe v súlade so svojou pôsobnosťou a vo väzbe na proces decentralizácie a modernizácie verejnej správy. 
B.4.	úlohu B.6. uznesenia vlády SR č. 663/2000 – zapracovať do návrhu novely zákona o obecnom zriadení a návrhu zákona o samospráve vyšších územných celkov povinnosť  
a)	zamestnancom obcí a vyšších územných celkov spĺňať osobitné kvalifikačné predpoklady na vykonávanie niektorých činností v územnej samospráve,
b)	starostom obcí, primátorom miest a predsedom samosprávy vyšších územných celkov prehlbovať si kvalifikáciu v rámci ďalšieho vzdelávania. 
B.5.	úlohu B.9. uznesenia vlády SR č. 663/2000 – predložiť na rokovanie vlády návrhy na zriadenie verejnoprávnych inštitúcií, hospodáriacich na neziskovom princípe, na zabezpečenie ďalšieho vzdelávania vrcholových riadiacich zamestnancov ústrednej štátnej správy a zamestnancov a volených predstaviteľov územnej samosprávy, v súlade s koncepciou vzdelávania vo verejnej správe;
C.	ukladá
ministrovi vnútra 
C.1. 	koordinovať postup príslušných ministerstiev, obcí a vyšších územných celkov  pri vytváraní podmienok na systematické vzdelávanie zamestnancov územnej samosprávy plniacich úlohy štátnej správy. Predložiť v spolupráci s príslušnými ministerstvami, obcami a samosprávnymi krajmi  správu o plnení úlohy na rokovanie  vlády Slovenskej republiky  
	do 31. 12. 2005
ministrovi dopravy, pôšt a telekomunikácií 
ministrovi školstva 
ministrovi vnútra 
ministrovi výstavby a regionálneho rozvoja 
ministrovi zdravotníctva
ministrovi životného prostredia
C.2. 	premietnuť požiadavky na ďalšie vzdelávanie zamestnancov územnej samosprávy plniacich úlohy štátnej správy (najmä ďalšie požiadavky na  osobitné kvalifikačné predpoklady) do príslušných právnych predpisov a  informovať  o plnení úlohy vládu Slovenskej republiky v rámci správy podľa bodu C.1.
C.3. 	podieľať sa na príprave obsahu vzdelávania  a vyjadrovať stanoviská k projektom vzdelávacích aktivít pre zamestnancov územnej samosprávy plniacich úlohy štátnej správy predkladaným na akreditáciu,  spolupracovať s obcami a samosprávnymi krajmi na  vytváraní ďalších podmienok pre vzdelávanie týchto zamestnancov a informovať o plnení úlohy vládu Slovenskej republiky v rámci správy podľa bodu C.1.
ministrovi školstva
ministrovi vnútra 
C.4. 	zabezpečovať na internetovej stránke ministerstva priebežné zverejňovanie aktuálneho zoznamu akreditovaných vzdelávacích aktivít pre vzdelávanie zamestnancov a volených predstaviteľov územnej samosprávy a vzdelávacích ustanovizní, ktorým bolo vydané alebo odobraté potvrdenie na ich uskutočňovanie; tieto informácie zverejňovať aj vo Vestníku vlády SR 
	do jedného mesiaca po vydaní potvrdenia o akreditácii 
ministrovi práce, sociálnych vecí a rodiny
C.5. 	predložiť na rokovanie vlády návrh novely nariadenia vlády SR, ktorým sa ustanovujú katalógy pracovných činností vo verejnej službe, so zapracovanou požiadavkou účasti príslušných ministerstiev na predkladaní žiadostí o doplnenie katalógu pracovných činností s prevahou duševnej práce vo verejnej službe,  ak ide o činnosti preneseného výkonu štátnej správy	
do 31. 12. 2003.
D.	žiada 
obce 
samosprávne kraje
D.1. 	zabezpečovať v spolupráci s príslušnými ministerstvami vzdelávanie zamestnancov plniacich úlohy štátnej správy podľa osobitných zákonov           a informovať o plnení úlohy vládu Slovenskej republiky v rámci správy podľa bodu C.1.
Vykonajú:	minister dopravy, pôšt a telekomunikácií
minister práce, sociálnych veci a rodiny 
minister školstva
minister vnútra 
minister výstavby a regionálneho rozvoja 
minister zdravotníctva
minister životného prostredia
Na vedomie:	samosprávne kraje
obce 
Združenie miest a obcí Slovenska
Únia miest Slovenska